VIDEO ~ Svetlana Cigoj: Želim vam, da čim prej srečate svojo ljubezen

Preverili smo, kdo je skrivnostna lepotica, ki se zadnje dni pojavlja ob Radu Muleju v oddaji Zmenki na TV3. Svetlana Cigoj je nekdanja vrhunska plesalka iz Ukrajine, ki danes živi v Ajdovščini in poučuje ples v plesni šoli Urška.pro.

Poleg plesa se Svetlana ukvarja tudi z ličenjem v salonu HM’S, trenutno pa razvija še svojo televizijsko kariero: Na TV3 poleg Rada Muleja vodi oddajo Zmenki! Kaj Svetlana Cigoj meni o ljubezni?

Kaj trenutno počnete v življenju, s čim se ukvarjate?

“Trenutno se ukvarjam z delom na televiziji, ki me zelo veseli in mi prinaša veliko novih izkušenj. Posebej delo sovoditeljice oddaje Zmenki – ne le, da pomagamo ljudi združevati, tam tudi sama spoznam zanimive ljudi.”

Kaj je pri vas v tem trenutku na prvem mestu?

“Pri meni je trenutno na prvem mestu kariera, saj sem si preostala življenjska področja uredila.”

Za koga in kaj bi lahko rekli, da ljubite v svojem življenju?

“Najbolj ljubim svojega otroka in to je najmočnejša ljubezen, ki obstaja.”

Vaša prva asociacija na ljubezen?

“Ljubezen pomaga pri uspehu, ne sreča.”

Prvi poljub si zapomnimo za vedno. Imate na ta trenutek lepe spomine?

“Na žalost se prvega poljuba ne spomnim.”

Je v vaših očeh samskost obdobje, ki ga je treba čim prej končati, ali pa morda najlepše obdobje v življenju, ki ga je treba pošteno izkoristiti?

“Moje mnenje je, da je samsko obdobje namenjeno temu, da se spočiješ in da razmisliš, kaj in kako naprej, ter da se prenoviš za novo zvezo, ki bo zagotovo bolj uspešna.”

Kako pa gledate na prekinitev partnerske zveze? Kako ste se, če ste bili kdaj v tem položaju, s tem soočali?

“Na prekinitev zveze gledam zelo realistično. Če ne gre, potem pač ne gre in v tem primeru je potrebno to zgodbo zaključiti in iti naprej.”

Danes se že 20 % Slovencev spozna preko spleta. Kaj menite vi o tovrstnem spletnem spoznavanju?

“Zelo pozitivno – imam prijatelje, ki so se spoznali preko spleta in si tako ustvarili družino.”

Na največjem slovenskem spoznavnem portalu ona-on.com se je spoznalo kar 16.000 parov. Je tudi med vašimi znanci kakšen par, čigar iskrica je preskočila prav na ona-on.com?

“Imam veliko prijateljev, ki so se spoznali preko spleta, a ne vem, če je to bilo prek ona-on.”

Kaj bi sporočili vsem samskim uporabnikom ona-on.com, ki ljubezen svojega življenja še iščejo?

“Vsem samskim želim, da srečajo svojo ‘ta pravo’ ljubezen in da jim to polepša življenje. En način, kako priti do te ljubezni, pa je udeležba v oddaji Zmenki. “